GiliGold/VAD_KnessetCorpus huggingface dataset:
שכיב מוראד שנאן: עצם העובדה שהביאו את ירכא למצב של הפקדת תכנית מתאר והותירו מחוץ לקו הכחול 130 בתים.
שכיב מוראד שנאן: אני מקבל את התיקון.
שכיב מוראד שנאן: יש כמות גדולה מאוד של בתים שנמצאת מחוץ לתכנית המתאר.
שכיב מוראד שנאן: גם אם התכנית העכשווית תאושר, אני לא יודע האם משנת 1976 או 1979 עד היום לא נתנו תכנית מתאר לירכא מתי תהיה תכנית המתאר הבאה ומתי אותם בתים שנמצאים מחוץ לתכנית המתאר יקבלו היתר, יקבלו חיבור חשמל, יקבלו שירותים מוניציפאליים של הרשות המקומית, יקבלו את כל מה שצריך.
שכיב מוראד שנאן: האם אחרי שהתכנית הזאת תעבור צריך להתקין את התכנית הבאה לעוד 30 שנה.
שכיב מוראד שנאן: אם מדברים על 20-30 זאת טעות.
שכיב מוראד שנאן: במקרה של ירכא צריך לדבר על 20-90, דהיינו עד סוף המאה הבאה.
שכיב מוראד שנאן: אני לא אחזור על דבריו של חברי חבר הכנסת נפאע.
שכיב מוראד שנאן: התקיימה סדרת פגישות עם ראשי הרשויות הדרוזים בנוכחות מנכ"ל משרד הפנים ובנוכחות גברת שוורץ, יו"ר אגף התכנון, בנוכחות יועץ השר ועוד אנשים.
שכיב מוראד שנאן: יש דיבור אמיתי על לנסות לקדם דברים.
שכיב מוראד שנאן: הייתי אישית אצל הממונה על המחוז לפני שבוע וחצי.
שכיב מוראד שנאן: ישבתי עם יוסי ועם אלכס שפול.
שכיב מוראד שנאן: בחלק מהישיבה נכח חבר הכנסת דוד אזולאי.
שכיב מוראד שנאן: באתי לבדוק מה קורה.
שכיב מוראד שנאן: בעוונותיי הרבים, בשנת 2005-2006 הייתי יועץ בכיר של שר הפנים וגם אז ניסינו לקדם את כל תכניות המתאר.
שכיב מוראד שנאן: העניין הזה תקוע ברמות שאנחנו לא חולמים.
שכיב מוראד שנאן: אני מקבל את דבריו של ידידי, חבר הכנסת והבה, שהיתה צריכה להיות פה נציגות בכירה ביותר.
שכיב מוראד שנאן: אני מאוד מכבד את חגית, פעם ראשונה שאני רואה אותה.
שכיב מוראד שנאן: היא אישה מוכשרת, טובה ומצוינת, אבל על-מנת שנגיע לתשובות מהימנות וטובות - אני הייתי בישיבה קודמת עם חברת הכנסת מירי רגב.
שכיב מוראד שנאן: כשראיתי את הנציגות קמתי ועזבתי כי זה יהיה דבר לא רציני.
שכיב מוראד שנאן: אני בעד שהדיון הזה יימשך ושיהיה לו המשך.
שכיב מוראד שנאן: הנושא הזה הוא בנפשנו והוא מאוד קשה.
שכיב מוראד שנאן: אני יודע שאתה אוהב את העדה הדרוזית ואכפת לך ממנה.
שכיב מוראד שנאן: אני מבקש את המשך התמיכה שלך בקיום הדיונים על-מנת שנוכל לקדם את הדברים בצורה מסודרת.
שכיב מוראד שנאן: אבל דע לך, אדוני היושב ראש, זה סלע המחלוקת הגדול ביותר שקיים היום בין העדה הדרוזית במדינת ישראל לבין מדינת ישראל, על הנושא של תכניות המתאר.
שכיב מוראד שנאן: לא יכול להיות שסנ"צ שהשתחרר לפני שנה ובנה בית לבן שלו, ישלם 400,000 שקלים קנס.
שכיב מוראד שנאן: יש פה אנשים שיש להם צווי הריסה.
שכיב מוראד שנאן: יש דברים שאתה לא חותם עליהם.
שכיב מוראד שנאן: כל מקום שאנחנו הולכים, יעידו חבריי חברי הכנסת, אנחנו שומעים ביקורת קשה מאוד עלינו, על זה שאנחנו לא עושים מספיק כדי לקדם את נושא תכניות המתאר.
שכיב מוראד שנאן: אני מסכים עם הביקורת.
שכיב מוראד שנאן: אנחנו כחברי כנסת כולנו צריכים לקחת בחשבון שהדבר הזה חייב לבוא לו קץ.
שכיב מוראד שנאן: יש תקציב ויש הכול ולא עושים שום דבר.
מגלי והבה: יש תקציב?
שכיב מוראד שנאן: עוד ב-2006 תקצבנו 97 תכניות מתאר במגזר הערבי ובמגזר הדרוזי בכלל.
שכיב מוראד שנאן: אין ישוב דרוזי אחד שלא תוקצב עוד מ-2006.
שכיב מוראד שנאן: מה עשו עם התקציב מ-2006 עד היום אני לא יודע.
שכיב מוראד שנאן: אנחנו מבקשים תשובות.
שכיב מוראד שנאן: אנחנו לא מבקשים תשובות מה עשו עם התקציב, אנחנו מבקשים תכניות מתאר ריאליות שבהם כל בית שנמצא היום בנוי, יקבל אפשרות להיות בתוך הקו הכחול על-מנת לתת לו אפשרות לקבל היתר בעתיד.
שכיב מוראד שנאן: מי שלא יהיה בתוך הקו הכחול – אף אחד לא יהרוס, אנחנו מבינים, אבל אותו אדם ימשיך להיות צפוי לקנסות, צפוי לבתי משפט, צפוי להוצאות.
שכיב מוראד שנאן: האבא לוקח את ההיתר על השם שלו על מנת שהבן יוכל להתגייס למשטרה.
שכיב מוראד שנאן: הסבתא תבנה לנכד.
שכיב מוראד שנאן: אנחנו רוצים שבעל הבית יהיה זה שרשום.
שכיב מוראד שנאן: מי שגר בבית יהיה זה שרשום.
שכיב מוראד שנאן: לכן, הדיון הזה מאוד חשוב.
שכיב מוראד שנאן: אני כמעט בטוח שלפי ההרכב הקיים עכשיו תצא מפה קריאה נהדרת להמשיך לטפל, אבל זה לא יהיה טיפול.
שכיב מוראד שנאן: ני מבקש ממך אדוני, לזמן לישיבה נוספת רצינית, שבה יהיה נוכח השר.
אמנון כהן: אולי יש פיתרון?
אמנון כהן: בוא נשמע?
שכיב מוראד שנאן: איזה פיתרון?
שכיב מוראד שנאן: הלוואי.
קריאה: הנה, אדוני, זה צו הריסה.
שכיב מוראד שנאן: זה אחד מאלפים.
שכיב מוראד שנאן: הפניתי מכתב לשר הפנים וביקשתי ממנו לקיים דיון דחוף שבו יתבהר מה עושים עם כל אלפי הבתים.
שכיב מוראד שנאן: מה היה קורה אם כל אלפי הבתים שנבנו באופן לא חוקי - - -
קריאה: מה זאת אומרת לא חוקי?
שכיב מוראד שנאן: אולי לא תעזור לי?
שכיב מוראד שנאן: תאמין לי שאני ישבתי איתך מספיק פעמים בשביל לייצג אותך בכבוד.
שכיב מוראד שנאן: תן לי את ההזדמנות.
שכיב מוראד שנאן: אם כל הבתים נבנו, כמו שנטען, בצורה לא חוקית, מה נעשה עם האנשים שגרים בתוכם?
שכיב מוראד שנאן: יש עשרות אלפי אזרחים ישראלים שגרים בבתים לא חוקיים, בבתים שנבנו ללא היתר.
שכיב מוראד שנאן: ניקח אותם ונבנה להם אוהלים או קראווילות - תחליטו.
חמד עמאר: אדוני היושב הראש.
חמד עמאר: קודם כל אני רוצה להודות לך שבשבוע הזה אתה מקיים את הדיון.
חמד עמאר: שבוע קשה, שבוע אחרון של המושב.
חמד עמאר: באמת תודה רבה.
חמד עמאר: אני גם מאמת את מה שאמרת בתחילת הדיון - - -
שכיב מוראד שנאן: אני חייב להתנצל, לוקחים אותי לוועדת הכנסת.
שכיב מוראד שנאן: יש שם דיון רציני שאני חייב להיות נוכח בו.
שכיב מוראד שנאן: חברים, אנחנו נמשיך יחד.
שכיב מוראד שנאן: זה לא עניין של אחד, זה עניין של כולנו ונמשיך יחד בעניין הזה.
חמד עמאר: אדוני היושב ראש, אני רוצה לפתוח במה שאמרת לפני תחילת הדיון בנושא משפחת הרבש.
חמד עמאר: קיימנו כאן דיון ויו"ר הוועדה לקח על עצמו לקיים ישיבה עם שר השיכון ועם מנהל מקרקעי ישראל.
חמד עמאר: באמת התקיימה ישיבה שהייתי נוכח בה וגם היו"ר והשר וגם משפחת הרבש.
חמד עמאר: אני רואה שהתחלנו להתקדם בנושא.
חמד עמאר: אני רוצה להתחיל בנושא של תכנון ובנייה.
חמד עמאר: תשאל כל צעיר דרוזי: מה מעניין אותך?
חמד עמאר: הוא מדבר איתך רק על תכניות מתאר ובנייה.
חמד עמאר: רוצים לבנות את הבית שלהם.
חמד עמאר: זה מה שמעניין את הצעיר הדרוזי.
חמד עמאר: אם אני מגיע למצב כזה סימן שהפקידים האחראים במנהל התכנון נכשלו.
חמד עמאר: אם עדה שלמה סובלת, סימן שמי שאחראי שם במנהל התכנון נכשל ולא עשה את העבודה שלו כראוי.
סעיד נפאע: הממשלה, לא הפקידים.
חמד עמאר: מנהל התכנון הוא האחראי על התכנון, אני מפנה את זה למנהל התכנון.
חמד עמאר: לפני שאני מתחיל לדבר על הנושא של ירכא אני קורא לכם מכאן: תיקחו את הנושא הזה לידיים.
חמד עמאר: העדה רותחת.
חמד עמאר: לא רותחת בגלל חינוך, לא בגלל תעסוקה, לא רותחת בגלל בריאות.
חמד עמאר: אותם מעניין לבנות, לשים את הראש שלו.
חמד עמאר: רוצה להתחתן ולבנות בית, אין לו את האפשרות הזאת.
חמד עמאר: אנחנו צריכים לפתור את הבעיה הזאת, אדוני היושב ראש.
חמד עמאר: אני רוצה להתרכז בתכנית המתאר של ירכא.
חמד עמאר: פעם אחרונה אושרה תכנית בשנת 1986.
חמד עמאר: הופקדה תכנית בשנת 1979, לפני יותר מ-30 שנה.
חמד עמאר: מספר התושבים אז היה 8,000.
חמד עמאר: היום יש 16,000 תושבים בירכא.
חמד עמאר: זאת אומרת שהתכנית שהופקדה היום ב-2012 , תאושר בעוד 5-7 שנים, אמורה לתת פיתרון ל-30 שנה, כאשר עכשיו היא לא נותנת פיתרון ל-170 בתים.
חמד עמאר: שכונה שלמה לא נכנסת לתוך תכנית המתאר.
חמד עמאר: חשוב לומר לפרוטוקול: אין דרוזי אחד שבונה על קרקע של המדינה, כולם בונים על הקרקע הפרטית שלהם.
חמד עמאר: אם המדינה היתה אומרת: אני לוקחת את העדה הדרוזית, אל תבנו על הקרקע הפרטית שלכם, תשאירו את האדמות החקלאיות שלכם, תתעסקו גם בחקלאות.
חמד עמאר: אנחנו נפתח לכם שכונות ונשווק לכם קרקעות, הייתי מקבל את זה.
חמד עמאר: אבל לא עושים את זה, גם לא לחיילים משוחררים.
חמד עמאר: לא חולקו חלקות לחיילים משוחררים במשך שנים וזה לא נעשה לאף אחד.
חמד עמאר: לכן, הנושא של תכנית מתאר החדשה שאמורה לבוא לאישור, צריכה לתת פיתרון ל-30 שנה.
חמד עמאר: זאת כאשר יש לי בתים מחוץ לתכנית המתאר.
חמד עמאר: כשאושרה התכנית היו 8,000 תושבים והיום יש 16,000.
חמד עמאר: כשתבוא התכנית הבאה יהיו לי 30,000 תושבים בירכא.
חמד עמאר: זה סימן שהתכנית הזאת לא תיתן פיתרון.
חמד עמאר: היא לא תיתן לי פיתרון ואני צריך לחפש פיתרון לאותם תושבים ואיך אני מתקדם קדימה.
חמד עמאר: כשהכנו את התכנית העצמת הישובים הדרוזים, ישבתי בכל הישיבות במשרד ראש הממשלה וגם חברי סעיד נפאע.
חמד עמאר: אחת השאלות ששאלתי את מנהל התכנון והנציג שלהם שמאי אסיף מנהל מנהל התכנון לשעבר.
חמד עמאר: זה היה לפני 3.5 שנים.
חמד עמאר: הוא ישב איתי שם ואני שאלתי אותו שאלה ברורה: הכסף שאתם מקציבים והתכניות שאם מכינים נותנים פיתרון לכל הבנייה הבלתי מורשית במגזר הדרוזי?
חמד עמאר: הוא ענה לי שכן.
חמד עמאר: שאלתי אותו: האם זה נותן פיתרון ל-20-30 שנים קדימה?
חמד עמאר: הוא אמר שכן.
חמד עמאר: זה מה שהוא אמר לי בישיבה במשרד ראש הממשלה.
חמד עמאר: שם היתה הקצאת הכספים והוקצו הרבה כספים לנושא.
חמד עמאר: אני רואה שזה לא מתבצע.
חמד עמאר: עכשיו יגידו לי: תמ"א 35.
חמד עמאר: הרי בתמ"א 35 נותנים גם פיתרונות איך אנחנו יכולים לעקוף את תמ"א 35.
חמד עמאר: מי ששם לי את הקו הזה, זה לא קו מקודש שאנחנו לא יכולים לעבור אותו.
חמד עמאר: לא עשו עליו קידוש וקידשו אותו ואמרו שדבר כזה לא עוברים.
מגלי והבה: למי אתה מפנה את הטענה הזאת?
מגלי והבה: עוד מעט יחשוב ראש המועצה שאתה מפנה אליו.
חמד עמאר: לא, חס וחלילה.
מגלי והבה: אז תגיד.
חמד עמאר: מגלי, תעשה לי טובה.
חמד עמאר: כשאתה תדבר, תדבר מה שאתה רוצה.
חמד עמאר: אני לא מפנה לראש המועצה.
חמד עמאר: אני מפנה לממשלה ולמנהל התכנון.
חמד עמאר: ניתן לעקוף את תמ"א 35 ויש סעיפים בתוך תמ"א 35, איך לעקוף.
חמד עמאר: תעבדו לפי זה, תנו פיתרון לשכונה.
חמד עמאר: מדובר בשכונה של 170 בתים.
חמד עמאר: בנוסף, תמ"א 8.
חמד עמאר: הרי אין התנגדויות.
חמד עמאר: אם אתם רוצים, צריכים לבוא בתכנית כללית.
חמד עמאר: גם בתמ"א 8 אין בעיה לעקוף.
חמד עמאר: זה מה שסוכם בישיבה ב-2004.
חמד עמאר: אמרו: תביאו תכנית כללית, גם את תמ"א 8 אנחנו יכולים לעקוף ולהתקדם בנושא של תמ"א 8.
חמד עמאר: לכן, אדוני היושב ראש, אני לא רוצה להאריך בדבריי.
חמד עמאר: אני רוצה להגיד לך שירכא זאת דוגמה.
חמד עמאר: אם אנחנו נותנים פיתרון בירכא, אנחנו יכולים להתקדם עם כל הישובים הדרוזים.
חמד עמאר: באים בטענות לחברי כנסת, אז שיבואו אלינו בטענות.
חמד עמאר: מגיע לכל אזרח שיבוא אלינו בטענות.
חמד עמאר: אנחנו אמורים לעשות את העבודה שלנו, להילחם כדי להגיע לתוצאות.
חמד עמאר: אני מקווה שבסופו של דבר נצליח להגיע לתוצאות כולנו יחד.
חנא סוייד: הישוב ירכא אולי הוא הישוב התוסס ביותר במחוז הצפון מבחינת הגידול של האוכלוסייה ומבחינת הפיתוח הכלכלי והדמוגרפי בו.
חנא סוייד: זה ישוב שיש בו מפעלים.
חנא סוייד: אנשים באים לשם לקנות ולסחור.
חנא סוייד: מדובר בישוב שהוא מוקד פיתוח על-פי הגדרות תמ"א 35.
חנא סוייד: לצערי, הישוב חי מתפתח ופועל על-פי תכנית מתאר שהתחילו להכין בשנת 1975-76.
חנא סוייד: כלומר, גיל התכנית הוא בערך 35 שנים.
חנא סוייד: כיושב ראש ועדת הפנים אתה יודע שתכנית מתאר מתחילים כבר לחשוב איך לעשות לה רביזיה אחרי 5 שנים או אחרי 10 שנים כי היא כבר ממצת את עצמה.
חנא סוייד: אחרי 35 שנים ישוב כזה תוסס חי על-פי הקצב של תכנית מלפני 35 שנה.
חנא סוייד: זאת הסיבה, בעצם, שמאות בתים בישוב הם ללא היתר.
חנא סוייד: כשאנחנו מדברים, אדוני היושב ראש, על ישובים ללא היתר, זה לא טיול.
חנא סוייד: לגור בבית ללא היתר זה לא טיול, זה צו הריסה.
חנא סוייד: כלומר, ככל שאתה שומע איזו חריקה של בולדוזר לידך או כלי של ציוד כבד עובר ליד הבית, אתה חושב לבצע את ההריסה.
חנא סוייד: בנוסף לכך, אני מניח לכך שבירכא משלמים כל שנה מיליונים של שקלים קנסות, שבהם הם יכולים לבנות בתי ספר, לסלול דרכים ועוד.
חנא סוייד: הרשימה היא ארוכה.
חנא סוייד: זה הולך לוועדה לתכנון ובנייה שקונים שם ג'יפים 4X4 ו-5X5 וכל הסיפורים.
חנא סוייד: כלומר, מדובר בישוב במצוקה.
חנא סוייד: היתה פעילות תכנונית בירכא בתקופה האחרונה ובטח יציגו עכשיו כל מיני תכניות.
חנא סוייד: התכניות הן טובות אבל הן גרועות במה שאין בהן.
חנא סוייד: אין בהן פיתרון למאות בתים שהם ללא היתרים.
חנא סוייד: אם אני סובל מאיזו מחלה ואני בא לרופא.
חנא סוייד: הוא לא מטפל לי במחלה שלי אלא אומר לי לקצוץ את הציפורניים.
חנא סוייד: מה אני אגיד לו? זה לא מרפא אותי.
חנא סוייד: התכניות שמכינים עבור ירכא, יכול להיות שהן טובות, אין לי משהו נגדן.
חנא סוייד: אבל, כפי שאמרתי, הן לא מטפלות בבעיה.
חנא סוייד: כפי שאמרתי, יש בעיה, כפי שתואר כאן, עם תמ"א 35.
חנא סוייד: אבל כל תכנית כפי שאישרו אותה, יש מנגנון איך לתקן אותה.
חנא סוייד: התיקון של תמ"א 35 פותר את הבעיה.
חנא סוייד: תמ"א 35 היא לא עניין של חגית, עם כל הכבוד.
חנא סוייד: תמ"א 35 זה עניין של המועצה הארצית לתכנון ובנייה והממשלה.
חנא סוייד: שר הפנים אישית הוא אחראי כי זה באחריות הממשלה לשנות את תמ"א 35.
חנא סוייד: לא מדובר בלהוסיף אלפי דונמים לירכא.
חנא סוייד: 200-300 דונם פותרים את כל הבעיות של ירכא.
חנא סוייד: לכן אני מציע כפיתרון – הרי אנחנו כאן נדבר כמה שטוב וכמה שיש תוכניות, אבל בעלי הבתים האלה ילכו הביתה עם אותה בעיה וכולם אחריהם ישלמו כסף וצווי הריסה.
חנא סוייד: אני מציע שני דברים.
חנא סוייד: קודם כל, לרדת מהגב שלהם, להפסיק ולהקפיא את ההליכים נגדם.
חנא סוייד: למה צריכים להמשיך לשלם קנסות כל הזמן?
חנא סוייד: דבר שני, להתחיל ליזום.
חנא סוייד: לא לומר שנשקול את השינוי של תמ"א 35.
חנא סוייד: מתי נשקול?
חנא סוייד: מי צריך לשקול?
חנא סוייד: אנחנו האחראים, אנחנו יודעים.
חנא סוייד: הנה יושב פה ראש מועצה שהוא ממונה של שר הפנים ושר הפנים מינה אותו.
חנא סוייד: אז משנים, מתחילים לשנות.
חנא סוייד: נותנים הוראה לשנות את תמ"א 35 ולהרחיב אותה ב- ופותרים את כל הבעיה.
חנא סוייד: לא צריך להכביר כאן במילים.
חנא סוייד: כולם לוחמים בכולם וכבר יש בחירות של המועצה המקומית.
חנא סוייד: כולם רוצים להתכונן לזה, על גבם של בעלי בתים שרוצים לגור בשקט בבית שלהם.
חנא סוייד: אלה שני הצעדים הפשוטים ביותר שני מציע כאן.
אמנון כהן: תמיד אתה יצירתי וכבר מגיע לפיתרון.
אמנון כהן: סעיד מועדי, בבקשה.
סעיד מועדי: אדוני היושב ראש, חברי הכנסת הנכבדים.
סעיד מועדי: אני מאוד מודה לכם על ההתייחסות שלכם והטיפול בנושא של ירכא.
סעיד מועדי: ירכא זה גם הישוב שלי.
סעיד מועדי: תושבי הכפר יודעים טוב מאוד מה קורה בתוך הישוב, יותר מכל איש אחר.
סעיד מועדי: אבל לצערי הרב אני רואה שפוליטיקאים שנכשלו איפה שאחרים הצליחו, אז הם רוצים קצת תקשורת.
מגלי והבה: מי זה הפוליטיקאים?
מגלי והבה: תושבי ירכא?
מגלי והבה: ראש המועצה?
סעיד מועדי: אני לא אתייחס.
מגלי והבה: אל תזרוק מילים.
מגלי והבה: שיגיד את זה לשר הפנים ולא לנו.
סעיד מועדי: תכנית המתאר של ירכא מאושרת ל-2,200 דונם.
סעיד מועדי: תכניות המתאר המוצעות עכשיו, רק במהלך השנתיים וחצי האחרונות, לאחר שמר חסין פארס נכנס לתפקיד יו"ר הוועדה, 2,750 דונם.
סעיד מועדי: זאת אומרת, יותר מפי 2 ממה שהיה.
סעיד מועדי: לצערי הרב אנחנו רואים שתכנית מתאר מתחילה מהמועצה.
סעיד מועדי: ראשי הרשויות לפעמים קשה להם להגיש תכנית מתאר שנוגעת בחלק מאדמות התושבים שהם שלחו אותם להיות ראש רשות.
סעיד מועדי: בגלל זה לפעמים מתעכבת תכנית מתאר של ישוב שנים על שנים.
סעיד מועדי: עכשיו יש לנו ראש ועדה חזק, שהוא ממונה, שהוא לא צריך בוחרים ולא צריך אף אחד.
סעיד מועדי: התחלנו לצעוד יחד עם מנהל התכנון.
אמנון כהן: היה צריך לקום צוות ב-2011.
אמנון כהן: קם צוות תכנון כזה?
סעיד מועדי: אני אתייחס לזה, ברשותך.
סעיד מועדי: אדוני היושב ראש, אני אפרט.
סעיד מועדי: לצערי הרב, תקפו אותי פוליטיקאים מאחורי הגב, אבל לא משנה.
אמנון כהן: פוליטיקה זה מקצוע.
סעיד מועדי: תאמין לי שאני לא מתייחס.
סעיד מועדי: עכשיו אני אדבר על תכנית הרחבה של תמ"א 292.
אמנון כהן: יש לנו פה חבר כנסת נכבד שמבין בתכנון.
אמנון כהן: הוא אמר שאם יש את תמ"א 35 ואפשר לשנות אותה - - -
חנא סוייד: אני מאוד שמח על הדיון.
חנא סוייד: היתה לי בעיה אם היו תופסים ישוב אחר, אבל בירכא אין לנו בעיה.
קריאה: אנחנו מבקשים שתפתור את הבעיה של 170 בתים.
אמנון כהן: יש תמ"א 35 שמדברת על תכניות מתאר ארציות.
אמנון כהן: בשביל לשנות אותה במטר צריך אישור של השר.
סעיד מועדי: קיבלנו אישור שמרחיבים את תמ"א 35.
אמנון כהן: אז פתרו את הבעיה, מה אתה רוצה?
סעיד מועדי: הבית שלך הוא בתוך תמ"א 35.
חנא סוייד: תוך כמה זמן זה יסתיים?
חנא סוייד: תגיד וזה פותר את כל הבעיה.
סעיד מועדי: אני רוצה לשמוע מהמחוקקים שיציעו הצעות להקלה בחוק תכנון ובנייה במדינת ישראל, שהוא החוק הכי קשה שיכול להיות.
סעיד מועדי: זה מה שאני ציפיתי לשמוע מהם אבל לצערי - - -
חנא סוייד: אנחנו עושים את זה כל יום.
אמנון כהן: איפה עומדת ההרחבה של לפי תמ"א 35?
סעיד מועדי: בשכונות שיש בהן הרבה בתים וזה חיוני, אנחנו מרחיבים את קו תמ"א 35, הקו הכחול.
סעיד מועדי: יש אישור מבינת שוורץ, יו"ר ועדת התכנון.
סעיד מועדי: ישבנו ביחס עם מר פארס והכנסנו את המובלעות שיש בהן הרבה בתים ושהרבה אנשים ניזוקו מזה.
סעיד מועדי: זה בתהליך.
אמנון כהן: אמרת שקיבלת אישור.
קריאה: בעוד שבוע, בעוד חודש, בעוד שנה?
אמנון כהן: אני מבקש שתדבר אלי.
אמנון כהן: אנחנו באנו לפתור בעיה.
אמנון כהן: לא בעיה שלך שנפגעת אלא בעיה של האזרחים האלה שתורמים למדינה ורוצים פיתרון.
אמנון כהן: אחד הפיתרונות הוצעו על-ידי איש שמבין בתכנון ובנייה.
אמנון כהן: אומרים שלמדינה יש תמ"א 35.
אמנון כהן: צריך לבדוק אם אפשר להרחיב ב-100 או ב-.
חוסין פארס: קודם כל, אני רוצה להגיד לכם שהאנשים צודקים במאה אחוז.
חוסין פארס: המלחמה שלהם צודקת במאה אחוז.
חוסין פארס: הם צודקים במאה אחוז ואנחנו הפכנו אותם לעבריינים בעל כורחם.
חוסין פארס: מי שעבריין זה ראשי רשויות, מוסדות התכנון קו נטוי משרד הפנים.
חוסין פארס: הם לא עבריינים.
חוסין פארס: אני אומר לכם, סבל אמיתי, משלמים הרבה קנסות לחינם.
חוסין פארס: ניסינו לעצור את זה בוועדה.
חוסין פארס: מה נעשה?
חוסין פארס: אני מציג לכם מפה של ירכא.
חוסין פארס: ירכא הוא כפר שקיים 1,000 שנה.
חוסין פארס: אני אגע ישר בבניה.
חוסין פארס: תסתכלו מה עשו ואיזה עושק נגרם לירכא.
חוסין פארס: אני אראה לכם מה הפיתרון שאני עשיתי יחד עם אנשיי, יחד עם הצוות, יחד עם אלכס שפול מתכנן המחוז.
חוסין פארס: הקו הכחול זה שטח השיפוט של ירכא.
חוסין פארס: היו לנו 30,000 מ"ר ועכשיו יש לנו 15,000.
חוסין פארס: הקו האדום, מאושר לאזור תעשיה ומסחר.
חוסין פארס: תמ"א 35 סגרה את כל הישוב.
חוסין פארס: אפילו שכונת רבין, שיש בה 4,000 יחידות דיור, העתיד היחיד שיש לירכא, באה בינת שוורץ, ביד ימין וביד שמאל – משרד השיכון שם 4 מיליון שקל , משרד הפנים אגף התכנון הוציא את זה החוצה.
חוסין פארס: מדרום זה שטח אש, ימ"חים.
חוסין פארס: מצפון אני לא יכול להתרחב לפי תמ"א 35.
חוסין פארס: ממזרח, שמורת טבע, ממערב אזור התעשייה.
חוסין פארס: אני הייתי מפקד משמר הגבול והייתי במשטרת ישראל.
חוסין פארס: לקח לי 6 שנים להוציא היתר בנייה במשטרה, בחיפה 8 שנים ופה יותר קשה מאשר להוציא את הצבא מג'בליה.
חוסין פארס: תסתכל איזו מפה.
חוסין פארס: אני אומר לך שמי שתכנן את זה, צריך להוריד לו את הידיים והרגליים.
חוסין פארס: עכשיו מה עושים?
חוסין פארס: מקטרים או עובדים?
חוסין פארס: עשינו הרבה דברים יחד עם המחוז.
חוסין פארס: לקחנו את המחוז והגשנו תכנית כוללנית, כולל רבין בחזרה.
חוסין פארס: מתכנן המחוז אמר לי כך: לי אין יכולת, אני לא יכול ואסור לי לתכנן מעבר לקו האדום.
חוסין פארס: אז מה אני אעשה עכשיו במסגרת המחוז?
חוסין פארס: 12,000 דונם במסגרת המחוז היום הם בוועדה הארצית.
חוסין פארס: המתכנן הוא אבו ריש והמחוז.
חוסין פארס: לירכא 5,135 דונם, מתוכם 1,100 לתעשייה והוספנו 2,000 דונם בתוך המרקם העירוני.
חוסין פארס: במקביל, בתמ"א 35 כל הצוות הגיעו לירכא.
חוסין פארס: תמר כפיר שלחה מכתב ברור שהכנו יחד ואני אקריא לכם אחד לאחד מה נעשה.
חוסין פארס: "בסיור שנערך התרשמנו שיש מקום למצוא פיתרון לנקודות הבעייתיות..." - - -
אמנון כהן: מי זאת תמר כפיר?
חנא סוייד: משפט מעניין מה שהקראת עכשיו.
חוסין פארס: תן לי לסיים.
חוסין פארס: "יש מקום למצוא פיתרון".
חוסין פארס: מייד עשיתי פגישה עם בינת שוורץ, היא היתה חדשה.
חוסין פארס: ישבתי עם בינת שוורץ וצרחתי עליה צריחות כאלה שבחיים לא צרחתי על אף אחד.
חוסין פארס: אפילו העלבתי אותה.
חוסין פארס: המנכ"ל יצא החוצה, פארס הרגיע אותי.
חוסין פארס: בחיים לא קיללתי, בחיים לא גידפתי אדם אבל אותם גידפתי.
חוסין פארס: למה אני כועס?
חוסין פארס: כי עשינו שם צרות צרורות.
חוסין פארס: תסתכל מה נעשה.
חוסין פארס: יתרה מזאת.
חוסין פארס: ב-1906 הדרוזים הקימו שתי ישיבות, אחת בחסביה ואחד בירכא.
חוסין פארס: עד היום לא היה היתר בנייה, בושה וחרפה למדינה.
חוסין פארס: בשעה טובה הוצאנו היתר בנייה.
קריאה: אתה יודע לדבר הרבה אבל זה לא קשור בכלל.
חוסין פארס: נעשו 3 דברים.
חוסין פארס: המנכ"ל ישב בצוות עבודה בנצרת.
חוסין פארס: תמ"א 2 מחוזית מסדיר, כמו שאמרתי, 2,000 דונם.
חוסין פארס: תמר כפיר אישרה לנו.
חוסין פארס: אחרי שתי ישיבות אצל בינת שוורץ היא אמרה שנלך בשני שלבים.
חוסין פארס: שלב אחד בתוך המרקם העירוני, שלב שני בקו העירוני.
חוסין פארס: בינת שוורץ הצהירה בפני המנכ"ל לפני שבועיים, ב-4.7, שבאוגוסט היא תוציא מכתב לאלכס שפול שהתמ"א זזה והיא תביא את זה לממשלה.
חוסין פארס: על זה צריך לעבוד.
חוסין פארס: שבינת שוורץ תעמוד בהבטחה שלה ותוציא את המכתב הזה.
חוסין פארס: היא נתנה לי 1,000 דונם יותר.
חוסין פארס: 500 ל-חילות אלרוהב ו-500 לרבין כולל חיבור טריטוריאלי.
חוסין פארס: היום יוצא מטוס לאוויר לטופוגרפיה, להכניס את כל הבתים בפנים.
חוסין פארס: אם תמר כפיר תעמוד בהבטחה שלה למנכ"ל, שבאוגוסט – תמר כפיר הוציאה שני מכתבים.
חוסין פארס: מכתב אחד אומר כך: "תכנון המתאר ירכא יעבוד בשני שלבים.
חוסין פארס: שלב ראשון, מה שהוגש בתום המתחם העירוני.
חוסין פארס: בשלב השני תוגש תכנית - - מחוץ לתחום הקו העירוני.
חוסין פארס: במסגרת עבודת העדכון על תמ"א 35 ניתן פיתרון לטווח הארוך של ירכא על פי התכנית של 2035".
אמנון כהן: באיזו מסגרת תיפתר הבעיה שלהם?
חוסין פארס: מסגרת שלב ב'.
אמנון כהן: מתי יסתיים שלב ב'?
חוסין פארס: בינת שוורץ החליטה כך בפני המנכ"ל ב-4.7.
חוסין פארס: היא אומרת שני דברים: אני אישרתי לירכא לתכנן.
חוסין פארס: פחדתי שלא אמצא בתים ולכן הוצאתי טופוגרפיה.
חוסין פארס: היום יוצא מטוס.
חוסין פארס: עד שבוע המטוס ייתן את כל הבתים של ירכא.
חוסין פארס: מכניסים מקסימום בתים במינימום שטח על-מנת לעמוד ב-1,000 דונם.
חוסין פארס: יש לי שני בתים שהם בתים רחוקים, אני הולך לפיתרון נקודתי.
חוסין פארס: יש בית רחוק, יש כמה רחוקים, פיתרון נקודתי.
חוסין פארס: אם היא תעמוד בהבטחה שלה לי, בהבטחה הכתובה, וגם בפני המנכ"ל, באוגוסט מגישים תכנית שלב ב'.
חוסין פארס: אני אומר לכם שראש רשות שלא עוסק בזה יום יום, הוא חוטא למטרה.
אמנון כהן: כמה זמן ייקח שלב ב'?
קריאה: אתה צריך להבין שזאת אדמה פרטית שלנו.
קריאה: אנחנו שילמנו כסף.
חוסין פארס: בחורפיש קרה אותו דבר.
חוסין פארס: היה 1,200 דונם אדמת מדינה.
חוסין פארס: באו פרנסי הישוב והחליפו אותה לאדמה פרטית.
חוסין פארס: נשאר לי רק אדמה פרטית בתוך הישוב ירכא.
חוסין פארס: אפילו מגרש כדורגל החליפו לי, תראה איזו נבזות, וחתמו כולם.
חוסין פארס: גם הממונה על המחוז חתם.
חוסין פארס: על המגרש כדורגל של ירכא החליפו.
אמנון כהן: מתי הבעיה שלהם תיפתר?
חוסין פארס: עם בינת שוורץ נותנת את המכתב הזה ומאשרת, אני עד סוף שבוע הבא מגיש לאלכס שפול.
חוסין פארס: אני רוצה לומר מילה טובה על אלכס.
חוסין פארס: כל שבועיים שלושה הוא יושב איתי בעכו.
חוסין פארס: הוא מגיע כדי לתת לי פיתרון.
חוסין פארס: החלטנו כך: כדי שלא יתנגדו התושבים, קודם כל מפה עיוורת.
חוסין פארס: קודם כל עד קו כחול ואחר-כך מפורטות.
חוסין פארס: את הישוב חילקנו ל-21 מתחמים, על מנת שאם במתחם אחד נתקענו, המתחם השני יעבוד.
חוסין פארס: לקחנו מתחמים למוסדות ציבור, כמה שיותר מתחמים.
חוסין פארס: אני אומר לכם מה שאני יודע, בגלל שאני בוועדה.
קריאה: אני רוצה להגיד לך שאתה לא דובר אמת.
חוסין פארס: את התכנית שלי אני מגיש תוך חודש לבינת שוורץ.
אמנון כהן: מה אחר-כך?
חוסין פארס: עכשיו באים 12 מסמכים.
חוסין פארס: עד ההפקדה ייקח שנה.
חוסין פארס: אם אין התנגדויות תוך שנה יכולים לבנות.
אמנון כהן: מה אני יכול לעזור כוועדה כדי לזרז את ההליכים.
חוסין פארס: לדבר עם בינת שוורץ.
אמנון כהן: מה אני יכול לעזור עם בינת שוורץ?
חוסין פארס: להוציא את המכתב, שאלכס שפול יוכל לתכנן ולהכניס את הבתים ואז זה יתחיל לרוץ.
חוסין פארס: התושבים הסכימו על הפקעה של 24%.
חוסין פארס: רבותיי, לירכא הופקעו 58% מהאדמה.
חוסין פארס: עכשיו מפקיעים לנו עוד פעם 24%.
אמנון כהן: אז אני צריך לפנות לבינת שוורץ שבחודש אוגוסט היתה צריכה לתת תשובה.
חוסין פארס: באוגוסט היא צריכה לתת מכתב לאלכס שפול לתכנן את חילות אלרוהב ואת רבין.
חוסין פארס: בנוסף צריך לומר גם את הדברים הטובים.
חוסין פארס: 200 יחידות דיור, מסרנו 120 דונם.
אמנון כהן: אני רוצה לסיים את הנקודה הזאת.
אמנון כהן: אתה תיתן פרטים למנהלת הוועדה לגבי גוש וחלקה.
אמנון כהן: מה אני כותב לבינת שוורץ?
אמנון כהן: אתה אמרת שבמהלך חודש אוגוסט היא צריכה לתת תשובה ואנחנו כותבים לה על-פי בקשתך.
אמנון כהן: בכל מקרה, אתה תדבר עם הוועדה איך להתקדם באוגוסט.
אמנון כהן: אני כבר משריין זמן בספטמבר.
אמנון כהן: למרות שאנחנו בפגרה, אנחנו נעשה ישיבת המשך לפי ההתכתבות.
אמנון כהן: כתבתי פה את מי צריך להזמין לישיבה הבאה.
אמנון כהן: אם פתרו את הבעיה ונכנסים לתהליך והכול בסדר זה מצויין.
אמנון כהן: אם לא, אנחנו נזמין גם את משרד ראש הממשלה שהיה מעורב.
אמנון כהן: אנחנו נזמין את משרד ראש הממשלה כדי לדבר על הבעיה בישובים הדרוזים וגם על הבעיה בירכא.
אמנון כהן: נזמין את משרד השיכון, מנהל מקרקעי ישראל, משרד הפנים מנהל התכנון, או מנכ"ל או משנה למנכ"ל ואת בינת שוורץ.
אמנון כהן: נזמין את משרד האוצר וגם את משרד המשפטים כי אם יש תהליכים משפטיים אולי אפשר לעכב ולעצור.
אמנון כהן: נזמין גם את בינת שוורץ.
אמנון כהן: אתה רוצה להוסיף עוד מישהו?
חוסין פארס: לא קיבלתי שקל אחד.
חוסין פארס: השקעתי בכפר ירכא מתוך הארנונה 3.5 מיליון שקלים.
חוסין פארס: שקל לא קיבלתי, לא ממשרד ראש הממשלה ולא מבינת שוורץ שכתבה לי - - - אני אכתוב לבינת שוורץ שעל פי סיכומכם גם לשפות - - -
חוסין פארס: היא כתבה שהמנכ"ל יעמוד בראש הצוות.
אמנון כהן: איזה גורמי אכיפה צריך להוסיף?
קריאה: את בתי המשפט.
אמנון כהן: הזמנתי את משרד המשפטים.
חוסין פארס: המנכ"ל יעמוד בראש הצוות.
חוסין פארס: כשהוא הגיע לצפון לישובים הדרוזים והוא אמר שזה יהיה פעם בשלושה חודשים וצריך להמשיך את זה.
אמנון כהן: הבוס שלו יגיע, אני לא צריך אותו.
אמנון כהן: הוא יעשה מה שאומרים לו.
חוסין פארס: צריך להתמקד במטרה של 170 בתים.
חמד עמאר: אדוני היושב ראש, אני מדבר על צוות מקצועי.
חמד עמאר: הובטח במליאה על-ידי השר, והייתי נוכח, שיוקם צוות מקצועי בראשות המנכ"ל.
חמד עמאר: האם הוקם צוות מקצועי והתחיל לעבוד?
חוסין פארס: כן.
חוסין פארס: ב-4.7 עבד עם 5 כפרים.
אורי מקלב: בוקר טוב לכולם, אני מתכבד לפתוח את הישיבה של ועדת הפנים בנושא הצעה לסדר של חבר הכנסת שכיב מוראד שנאן, שהנושא שלה הוא שיפור תשתיות וכבישים המחברים ישובים דרוזים ובני מיעוטים אחרים בגליל.
אורי מקלב: אני מלא את מקומו של היושב ראש הקבוע, חבר הכנסת אמנון כהן, שעסוק בישיבה מכינה לישיבה הבאה שתתקיים כאן.
אורי מקלב: הבמה לרשותך.
שכיב מוראד שנאן: בוקר טוב לכולם.
שכיב מוראד שנאן: זה אחד הנושאים שנפלו בין הכיסאות במשך שנים רבות.
שכיב מוראד שנאן: מדובר בתשתית מאוד רעועה של כבישים שמחברים את היישובים הדרוזים ויישובי מיעוטים אחרים.
שכיב מוראד שנאן: אני מתמקד בעיקר בחמישה-שישה כבישים.
שכיב מוראד שנאן: הכביש הראשון מחבר את הישובים בית ג'אן וחורפיש, שעובר בשמורת הטבע הר מירון.
שכיב מוראד שנאן: מדובר בכביש שעוברים בו כל יום מאות רכבים.